Do-bhéaram seal re saobhnós
Do-bhéaram seal re saobhnós,
ní bhiam re baothghlór banda;
na mná dhíobh ba díol tola
ní hiad a-nosa Is annsa.
Acht gidh iad na mná sgiamhdha
is mó iarrthar le fearaibh,
isí an bhean díobh badh Gráinne
badh sáimhe liom im leabaidh.
Agam dá mbeadh an bhantracht,
mná Alban Is mná Sagsan,
do b'fhearr liom beagán páirte
ón mnaoi Is Gráinne dá bhfaca.
Bheith gan choirce gan chruithneacht
beag do thuigeas gur bh'easbhaidh;
ní ionnta do bhí ar gcáisne,
acht bheith gan Ghráinne Is eagail.
Níor cheist oram dá ndéineadh
goid nó éigean ó dtiocfainn;
mo mhallacht ar m'fhear páirte
nár fhágaibh Gráinne im iothlainn.
Bean Is Gráinne don bhantracht,
bheith 'na hannsa ni shéanfam;
tug sí mo chiall ar claochlódh, — 
seal re saobhnós do-bhéaram!